- Hindi News
- National
- उद्योग केंद्र में आधे से ज्यादा पद खाली, युवा उद्यमियों को नहीं मिल पा रहे लोन
उद्योग केंद्र में आधे से ज्यादा पद खाली, युवा उद्यमियों को नहीं मिल पा रहे लोन
जिलाउद्योग केंद्र में आधे से ज्यादा पद रिक्त हैं। इससे सरकार की योजनाओं का प्रचार-प्रसार नहीं हो पा रहा है। युवा उद्यमियों को योजनाओं का लाभ नहीं मिल पा रहा है। उपनिदेशक का मुख्य पद पिछले पांच महिनों से रिक्त है। इस पद पर अभी सहायक निदेशक सुग्रीव मीणा कामकाज देख रहे हैं। विभाग में स्वीकृत 21 पदों में से 13 पद रिक्त है। इसके कारण कर्मचारियों और अधिकारियों को अतिरिक्त कार्यभार देखना पड़ रहा है। विभाग के अधिकारियों का कहना है कि रिक्त पदों के कारण विभाग की योजनाओं का सही से क्रियान्विति नहीं हो पा रही है। योजनाओं की मॉनिटरिंग भी नहीं हो पा रही है।
ग्रामीण क्षेत्र के 6 और शहरी क्षेत्र के 2 उद्यमियों को बैंकोंं ने लोन देने से मना कर दिया। भामाशाह रोजगार सृजन योजना में भी 27 बैंको में विभाग की ओर से लक्ष्य 405 व्यक्तियों को लोन दिलाने से कम 372 उद्यमियों के आवेदन प्रेषित किए गए किए गए। बैंकों द्वारा पोर्टल से केवल 65 उद्यमियों को ही लोन दिया गया है। 105 आवेदनों को निरस्त किया गया। विभिन्न बैंकों में भामाशाह रोजगार सृजन योजना के तहत 170 आवेदन लंबित पड़े हैं।
युवा उद्यमियों को नहीं मिल पा रहा लोन
उद्योगकेंद्र में पद रिक्त होने के कारण प्रधानमंत्री रोजगार सृजन कार्यक्रम का लाभ बेरोजगार एवं युवा उद्यमियों को लाभ नहीं मिल पा रहा है। योजनाओं का प्रचार प्रसार नहीं हो पा रहा है। उद्यमियों को लोन देने वाले बैंक भी हठधर्मिता पर अड़े हैं। प्रधानमंत्री रोजगार सृजन के तहत उद्योग स्थापित करने के लिए बैंकों में लोन दिलवाने के लिए जिला उद्योग केंद्र की आेर से अगस्त 2015 से माह से अब तक 42 आवेदन किए गए हैं। बैंक प्रबंधन द्वारा इन उद्यमियों को लोन देने में कोई रुचि नहीं दिखाई जा रही है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva